52. schôdza NR SR - 3.deň - B. popoludní
Dátum: 2026-05-28
Poslanec: Jakab, Július (SLOVENSKO)
Druh vystúpenia: Vystúpenie v rozprave

Vážne, dámy a páni. Hlavná koalícia si robí, čo chce aj v tejto rokovacej sále. Bohužiaľ, je to tak a môžete to vidieť každý deň, aj či je to poslanec Hlina alebo či je to poslanec Matovič, Šipoš, ktokoľvek si dovolí poukázať na pravdu, tak je za nepriateľa. Ale už sme si na to zvykli. A ja vám musím povedať, že pred malou chvíľou som čítal takú správu. Že falošní maliari okradli dôchodkyňu o 5800 €. Ja si myslím, že to bolo ďaleko viac, však, že? Či? Takže pán Kamenický. Chcem sa vás opýtať. Či máte vyčistené, o koľko miliárd ste pripravili ľudí? Ja si myslím, že to vyčistené máte. Máte to vo svojom dokumente, ktorý máte predložený pred sebou a ktorý rokujeme. Dokonca môj predrečník hovoril o tom, že koľko miliárd ste vytiahli v troch konsolidáciách od ľudí. Ale vy stále nemáte dosť. Vy stále nemáte dosť, stále zadlžujete tú krajinu. A tak ja sa začnem zaoberať tým, čo ste vy otvorili a v čom ma prerušil pán Danko na začiatku tejto schôdze. Vy sa teraz bránite a chcete dávať trestné oznámenia na všetkých, ktorí povedia, že chránite oligarchov. Ja hovorím, že chránite oligarchov, pretože pri tom Slovnafte sa to nedá inak vysvetliť. Vysvetlite mi, ako je možné, že Slovnaft, ktorý má stovky miliónov € dodať Slovenskej republike za spracovanie lacnej ruskej ropy a ktorý kontrolujete už niekoľko rokov, tak naposledy včera ste povedali, že Slovnaftu sa udeje akési započítanie, akési vyrovnanie za to, že samoreguluje ceny palív. Viete, to je také, to je, ja neviem, ako by som to inak povedal. To je smiešne, trápne, to je dokonca, by som povedal, hanebné. Za prvé, samoregulácia. To čo je za pojem? To kde funguje? Je samoregulácia. Vy ste proste taká slabá vláda, že ste nedokázali regulovať ceny paliva a že ste boli odkázaní na to, že Slovnaft vám chodil na vládu diktovať, aké ceny paliva budú. Takí ste slabučkí. Takí ste slabučkí. Potom ste to ešte vydávali za vlastný úspech, že nejaké ceny palív vy ste vyrokovali. Nič ste nevyrokovali. Dobre, od začiatku všetci vedeli a my sme to hovorili, že Slovnaft má zaplatiť stovky miliónov € za spracovanie lacnej ruskej ropy, ktorú ale lacnú nikdy ľudia na Slovensku necítili, pretože vždy platili najvyššie ceny benzínu a nafty spomedzi všetkých okolitých krajín. Z tej ruskej ropy. Áno, ale tie zisky v tom Slovnafte sa tvorili a prenášali sa do Maďarska, pretože Slovnaft nie je slovenská spoločnosť. Ja som to včera vysvetľoval aj tuto vašim kolegom v pléne. Kedysi som im hovoril, že tam sú presne tie peniaze, ktoré potrebuje krajina. Vy sa teraz hneváte, že na základe vašich vlastných vyjadrení, ktoré tu môžeme citovať od slova do slova, kde ste hovorili, že bude akési započítanie, niečo, že sa udeje za to, že Slovnaft pomáhal cenám v palive, tak zrazu už nemá platiť zákon? Kto ste vy, že zrazu nemá platiť zákon? Kto ste vy, že vy idete niečo započítavať z toho, čo vy si myslíte, že Slovnaft dlhuje Slovenskej republike, pretože takto ste to povedali, minister Kamenický. Kto ste vy, že sa staviate nad zákon? Kto ste vy, minister Kamenický, že sa sťažujete na predchádzajúcu vládu pri zdanení Slovnaftu? Aj keď predchádzajúca vláda vytiahla zo Slovnaftu za jeden jediný rok 500 miliónov €, ale vy za rok 2023 ste vytiahli akurát tak nulitnú nulu. To je to, čo ste vytiahli. A potom sa hráte na nejakú finančnú kontrolu, ktorá nie je ukončená. A potom rozprávate, že vy z vlastnej vôle budete niečo započítavať. Znova to hovorím. Robert Fico stál na čerpacích staniciach, keď cena benzínu bola 1,50 € a rozprával, že vláda sa má zobudiť a niečo začať robiť. Ja sa pýtam, kde je teraz, keď cena benzínu a nafty je niekde na úrovni 1,80 €? Ja som tankoval za 90. Ja sa pýtam, kde je. To bola vždy vaša základná výhovorka, že však za Matoviča v 22. stál 1 l benzínu 1,90 €. A teraz tu nie ste. Ale vtedy Robert Fico kričal, že sa má vláda zobudiť a rozprával o tom, že má vláda znížiť buď spotrebné dane alebo DPH-čku. A nič z toho ste neurobili. Lebo potom minister Kamenický vychádza na tlačové besedy a rozpráva, že nemá z čoho, že nemá z čoho. Ale však vyberáte od ľudí miliardy eur v konsolidáciách. Miliardy si ďalšie požičiavate za neskutočne drahé úrokové sadzby. Máte najväčšie príjmy do štátnej kasy a vy stále piskľate, že nemáte z čoho. Ako je možné, že nemáte z čoho? Ako je možné, že Poliaci dokázali znížiť spotrebné dane? Znova sa to pýtam. Spotrebné dane znížili, aj v apríli, aj v máji celý čas mali znížené spotrebné dane. Mohli ste tam ísť tankovať aj Slováci za najnižšie palivá spomedzi všetkých okolitých krajín. Uvidíme, čo urobia Poliaci teraz, ale zároveň to dokážu vykompenzovať, pretože zistili, že Orlen neúmerne zarábal počas tejto krízy. Ale tuto minister hovorí, že za samoreguláciu, ktorú ani nerobil on, ani táto vláda, nechali si všetko diktovať Slovnaftom, ktorý chodil na vlády, tak hovorí, že ten Slovnaft za tie super gestá samoregulačné, že tam bude nejaké vybilancovanie toho, čo si minister myslí, že Slovnaft krajine dlhuje. Toto nie je právny štát potom. Ako to môže fungovať, keď Orlen ide zaplatiť na extra zdanení zisku 75 %, takmer 1,5 miliardy € do poľského rozpočtu, ale tuto minister nevie vytiahnuť nič. Za 23. rok nula. Aj keď Matovič rok pred ním vytiahol 500 miliónov €. Však sa bavme o tom, čo sa tu udialo za posledné mesiace s tým Slovnaftom. Sa bavme o tom, čo sa udialo za posledné roky. Vy ste nechceli, aby sa spracovávala iná ropa ako ruská, ale vy ste nehájili záujem Slovenskej republiky pri spracovaní ropy. Vy ste sa pozerali asi na Maďarov, lebo asi ste potrebovali Orbánovi pomáhať do rozpočtu, preto ste tie peniaze nechali odlievať do Maďarska, alebo ste Rusom chceli pomáhať? Lebo zrazu práve najlacnejšie palivá boli, keď začala tiecť ropa aj z Chorvátska. Tak ja sa pýtam, kde sú záujmy Slovenskej republiky aj teraz v tomto období. Vy ste sa tu dneska zavzdušňoval, že chcete tie peniaze. Tak povedzte, ako ich idete vytiahnuť, keď tri roky ste neboli schopní. Povedzte. Že ten zákon je zlý a že ho zle nastavila predchádzajúca vláda. Áno, zle ho nastavila? Normálne logické myslenie majú, pán minister, aj vaši voliči. Dokonca aj vaši poslanci. Ak vláda nastavila zákon o extra zdanení nadmerného zisku Slovnaftu a vytiahla za jeden rok 500 miliónov €, je jasné, že súkromná spoločnosť sa bude snažiť takémuto zákonu vyhnúť v ďalšom období. Ale na to ste mali tri roky, aby ste tu prijali akékoľvek zákony, lebo vy ste tu dokázali prijať zákony akékoľvek z večera do rána. Ale ak ste videli, že Slovnaft sa hýbe mimo toho zákona, tak vám nič nebránilo prijať nový zákon. A nie rozprávať o tom, že idete zdaniť ľudí, skonsolidovať, ale ten Slovnaft nechajte tak. To je celá pravda o Slovnafte. Minister Kamenický, že zatiaľ čo iné vlády sa dokázali postarať o ten svoj národ, napríklad však zoberte si takých Poliakov, a dokážu ešte ten Orlen skasnúť, tak ste to mohli urobiť aj vy. Však Robert Fico to vykrikoval v tej predvolebnej kampani. Znova to hovorím. A ešte raz prirovnám Slovnaft k tomu Orlenu. Poľská vláda to vypočítala najmä podľa toho, že Orlen vyváža pomerne veľa palív mimo Poľsko. Napríklad na iné trhy ako je Česká republika. Práve kvôli tomu je tá windfall tax, je tá daň z nadmerného zisku. A my tu máme Slovnaft, ktorý vyváža podľa vašich slov 65 % svojej produkcie. 65 % svojej produkcie vyváža niekde inde a na nej neskutočne zarába, ale vy tie zisky nechcete vidieť. A môžeme sa baviť o tom, prečo ich nechcete vidieť. Či to náhodou nie je kvôli tomu, že pán Miroslav Lajčák, veľký poradca Roberta Fica a člen vašich vlád predchádzajúcich, nie je náhodou členom dozornej rady. Ako to súvisí? Ako to súvisí s tým, že zrazu Slovnaft na radare nevidíte? Že ľudí na Slovensku chcete zdierať, ale veľkých oligarchov, ktorí zarábajú stovky miliónov eur, nič. Nechajte ich tak. Minister Kamenický využíva neustále tie isté výhovorky. Ja som ho vyzýval už niekoľkokrát, aby išiel do konfrontácie. Vyzývam vás aj teraz, minister Kamenický, ak sa nebojíte, tak poďte do televíznej diskusie. Pretože sa tomu vyhýbate, všetci novinári mi to hovoria, že pozvanie každé odmietate, nechcete ísť s Jakabom do politickej diskusie. Ja vám hovorím, poďme sa postaviť pred národ a poďme im povedať čísla, poďme im povedať to, za čo si stojíte vy a za čím si stojím ja. Pretože v tom neobstojíte a všetci to vedia, lebo vy neobstojíte ani v moderovanom rozhovore s moderátorom, do ktorého máte pocit, že vám bude klásť otázky, aké vy potrebujete. Minister Kamenický. Nebuďte bojko, však sa postavte. Toto sú iba trápne výhovorky po troch rokoch. Toto nie je chlapstvo. Toto je zbabelosť. Toto nie je chlap, ktorý by si zastal vlastného slova alebo ktorý by sa postavil, pretože to, čo spôsobil, si ide obhájiť. Toto je fakt, akože to nemá obdobu. Lebo takýto zbabelec proste, ktorý len vykrikuje odniekiaľ, ale nechce ísť do konfrontácie a iba przní Slovenskú republiku, tak to tu nemalo obdobu. A preto ja vám hovorím, že ste najhorší minister financií v ére Slovenskej republiky, ale to vám nehovorím so zášťou, že vám chcem nadávať. Nie, ono je to proste reálny fakt. Však sa pozrite na tie tri roky. Vy sa vyhovárate na predchádzajúce vlády, tak ako ste to robili vždy, ale nevidíte reálne čísla. Vy hovoríte o tom, že chcete doniesť nejaké prorastové opatrenia? Prorastové opatrenia, o ktorých 135 dní rozprávate a nikto ich nevidel, ale zákony, ktoré tu potrebujete schváliť, viete schváliť zo dňa na deň. Keď ste si potrebovali zvýšiť platy, tak tri dni potom, ako ste to avizovali, ste mali platy zvýšené. Keď ste potrebovali zrušiť Úrad špeciálnej prokuratúry, štyri dni potom, ako ste avizovali, že ten úrad idete zrušiť, tak ste to predkladali a schvaľovali na vláde. Keď ste potrebovali rušiť kajúcnikov, tak Gašpar tu dal pozmeňujúci návrh a na ďalší deň boli kajúcnici rušení. Jeden jediný deň vám stačil, ale vy si neviete dať rady s ničím a stále sa vyhovárate na predchádzajúcu vládu, čo sa týka ekonomiky, čo sa týka zákonov, ktoré vám vyhovujú, že nemeníte, napríklad ako ten Slovnaft. Čo sú toto za argumenty? Čo sú toto za výhovorky po troch rokoch vlád? To vám vyčíta, minister Kamenický. Neviete dať rady s ničím a stále sa vyhovárate na predchádzajúcu vládu, čo sa týka ekonomiky, čo sa týka zákonov, ktoré vám vyhovujú, že nemeníte, napríklad ako ten Slovnaft. Čo sú toto za argumenty? Čo sú toto za výhovorky po troch rokoch vlád? To vám vyčíta minister Kamenický. Vy sa nemôžete už schovávať absolútne za nič, aj len za tie vaše vymyslené čísla a tabuľky, ktoré tu hovoríte dokola. Napríklad, ako vám plánovala v roku 2023 vláda deficit na úrovni 6,5 %, či čo to rozprávate, už ani neviem. Absolútny blud, absolútny blud, pretože rozpočet… Klamár ste vy, minister. Ste absolútny klamár, pretože toto vám vyvrátila Rada pre rozpočtovú zodpovednosť. Vyvrátila vám to dokonca aj Národná banka Slovenska. Všetci odborníci sa z vás smejú, pretože klamete každý jeden deň. Klamete o 6,5 % deficite, ktorý nikdy neexistoval. Bol raz napísaný na papieri, ale rozpočet na rok 2024 ste si, minister, stavali vy a tuto poslanci ho schvaľovali. To je pravda, minister. Ostatné všetko sú bludy, ktoré vy iba rozprávate, aby ste sa chránili, aby ste ukázali, že nie ste ten nemohúci, ale ste absolútne nemohúci v tom, že neviete nič s tou ekonomikou urobiť. Čo tie deficity? Vy sa teraz chválite deficitom za rok 2025, ktorý je ale taký kvôli tomu, že vám neprišli dodávky zbraní. Však to máte napísané v tej svojej správe, však si ju prečítajte. Keby vám prišli dodávky objednávok, ktoré ste mali cez Ministerstvo obrany, tak nemáte ten deficit. Ste úplne skrachovaní. Však preto hovoríme, že ťaháte Slovenskú republiku do krachu, minister Kamenický. Lebo vy tu neviete prijať žiadne zákony, ktoré by pomáhali ľuďom. Vy sa na nich proste iba odbavujete. Ako na tom Langoši. Tak vy idete niekomu dávať pokutu 1500 € za to, že nemá mäkčeň v slove Langoš. Nedokážete si priznať chybu, potom neviete vyvodiť ani zodpovednosť ani voči sebe, ani voči šéfovi finančnej správy, ktorý sa tam ide po kolenačky potom ospravedlňovať, aby rozprával tomu pánovi, že on je vlastne super daňový subjekt. A presne takto fungujete. Však vy to nemáte v moci. Vy to neviete uriadiť. Poďme si pozrieť, čo vy rozprávate. Pretože ja vás vidím na tlačovkách s Róbertom Ficom a vy tam rozprávate napríklad o takých živnostníkoch. Živnostníci… 65 % živnostníkov nezaplatilo ani euro na daniach. A vy ho necháte to rozprávať, minister Kamenický? Ale viete, prečo je to pravda, pán minister? Lebo oni nemajú z čoho vám zaplatiť tie dane. O 60 % ste zvýšili odvody sociálne a zdravotné. Za Matoviča platili 260 € mesačne, za vás platia 425 € mesačne. Nevidíte tie štatistiky, minister, že ste zničili tých živnostníkov, že 40 000 živnostníkov položilo živnosti? Nie? Že novo založené a koľko ich reálne skončilo, ale ten rozdiel medzi nimi… To je počet živnostníkov, ktorí sa už nikdy nevrátia. Je ich viac ako 40 000 za posledné mesiace. Si to pozrite v štatistikách. To je ako keby zmizli celé Michalovce alebo celá Považská Bystrica alebo celé Nové Zámky alebo dvakrát, keby zmizol celý Senec. Toľko živnostníkov položilo živnosti. A viete kvôli čomu? Kvôli vám, minister Kamenický. A vy idete ešte rozprávať, že 65 % živnostníkov na daniach nezaplatilo ani euro. Komu? Vám? V tejto vláde? Za to, že ich šikanujete? Za to, že ste im nič nedali, iba im všetko zdražujete? Že ste zvýšili DPHčky? Že im všetko v tých obchodoch zdraželo? Za to, že ste im zvýšili poplatky, že ste ich ošklbali o daňový bonus na dieťa, za to vám majú posielať dane? Róbertovi Ficovi, ktorý nikdy nepodnikal, nebol živnostník, ani nevie, čo to je? Tak ten sa ide sťažovať, že 65 % živnostníkov nezaplatilo ani euro dane. Hlavne, že on je dobre živený už desiatky rokov zo štátneho rozpočtu. Tomu neprekáža. To vám vyčíta, minister Kamenický, že vy sa tu odbavujete proste na tých ľuďoch, ktorí sa snažia prežiť kvôli vašim trom konsolidáciám. Ak nevidíte tie čísla, tak si ich pozrite. 850 000 ľudí nemá na mäsité jedlo každý druhý deň. Milión ľudí, viac ako milión ľudí čelí chudobe na Slovensku. Každý tretí človek si nedokáže dovoliť dovolenku jeden týždeň mimo Slovenskej republiky. To nie sú živnostníci? To nie sú ľudia, ktorí sú zamestnaní a nechodia tak na dovolenky ako Róbert Fico, že si tam kdesi mesiac v nejakej vile, ktorý už ani nevie, komu patrí tá vila, že sa tam kdesi v mori vymáča. Preto hovoríme, minister, že vy tam už dávno nemáte čo robiť. A nie to ešte sa sápať na guvernéra Národnej banky Slovenska za odmenu. Čo tie vaše sľuby, ktoré ste dali? Čo tie vaše sľuby o lacnejších potravinách, o lacnejších energiách? Ja milujem ten graf ministra Kamenického. To tam musíte povedať. Milujem ten graf ministra Kamenického: Inflácia potravín bez nápojov. Bez nápojov. Prosím vás pekne, nápoj nie je potravina, aby ste vedeli, dobre? Odtiaľ iba jesť, nikdy nepiť. Uvidíme, koľko vydrží minister Kamenický. Inflácia potravín bez nápojov… Prečo bez nápojov? Viete prečo? Lebo oni zvýšili dane zo sladených nápojov. Aha. Ono by to už nebolo také pekné číslo. Už by to tak nevychádzalo. Už by normálne museli priznať, že v inflácii sú jedni z najhorších spomedzi všetkých krajín Európskej únie. Už by museli priznať, že: Aha, no. Zničili ten národ, zdraželi tie veci, aj nápoje. Poďte porozprávať, minister Kamenický, ako sirup, džús alebo sladená voda, minerálka, nie sú… To nie sú potraviny. Ľudia, to nepite. To vám odkazuje minister, lebo to sa neráta do štatistiky. Dobre? Energia, lacnejšie energie. Vidíme, energopomoc po troch rokoch ešte stále je zbabraná. Druhé kolo energopomoci nerozdané. Ministerka Saková o tom básnila 2,5 roka, že to bude adresné. Nakoniec poslanci energopomoc dostali a dôchodcovia so 400 € dôchodkami nedostali nič. Normálne figu borovú dostali. To je tá vaša energopomoc. Štatistika, čo hovorí: medzi decembrom a januárom tohto roka zdraželi energie na Slovensku o 10 %. Najviac pomedzi všetkých krajín Európskej únie. Najviac. Zdraželi, prosím pekne, nezlacneli. Zdraželi. A tu minister Kamenický, on potrebuje ukázať graf: Inflácia potravín bez nápojov. Prosím vás, nabudúce ukážte infláciu bez energií, lebo to vám tiež nevychádza. Potom ukážte cenu palív bez palív alebo ja neviem čo. No, vymyslite si niečo. Možno vám poslanec Glück poradí v nejakom tom slovnom zvrate. Absolútne všetky sľuby, ktoré ste dávali ľuďom, sú na prach rozložené, pretože vy ste sa potrebovali dostať k moci len kvôli tomu, aby ste si poznižovali tie trestné sadzby, čo sa ukazuje každý jeden deň. Či je to kauza Očistec, či je to pani, ktorá robila podvody s dotáciami na zabetónované plochy, Rošková, toho času poslankyňa, tuto sedela v parlamente za Smer. O toto vám išlo, ale tú ekonomiku, na tú ste sa vykašľali. Však povedzme si základné čísla, lebo vy ste hovorili, že ekonomiku ste zdedili v najhoršom stave. Dokonca, to mám najradšej, to je taký super argument ministra Straku, premiéra Fica, ale aj Kamenického: Európska komisia potvrdila, že vtedy boli financie v najhoršom stave spomedzi všetkých európskych krajín Európskej únie. V celej Európskej únii sme mali najhoršie financie v roku 2023. Aj keď je to sprostosť, dajme tomu, že sa odrazíme od tohto bodu. Odrazíme sa od bodu roku 2023, kde vyhlasovali najhoršie financie spomedzi všetkých krajín Európskej únie. Kde sme teraz? Za tie tri roky nám klesli ratingy vo všetkých ratingových agentúrach. Klesli na úroveň roku 2004. To je ešte predtým, ako sme sa dostali do Európskej únie. Za tie tri roky spáchali tri konsolidácie. V tom materiáli, o ktorom rokujeme, si nájdete, že z nich idú vyťahovať, a teda vytiahli do tohto roku 12 miliárd € od ľudí. 12 miliárd € od ľudí zobrali. Okrem toho zadlžili krajinu o v podstate 20 miliárd €, ak rátam koniec tohto roka. Za 3 roky 20 miliárd € nového čistého dlhu. A oni neznížili dlh ani o euro. Nič. Nič neurobili. A čo sa týka stavu financií Slovenskej republiky, tak máte potvrdené Európskou komisiou, že najrizikovejšie financie spomedzi všetkých krajín Európskej únie má kto? Slovenská republika. A nikto v tom pásme nie je okrem nás. Takže ešte raz to poviem. Vy ste v 23. hovorili, že máme najhoršie financie z celej Európy a hovorili ste, že to máte potvrdené Európskou komisiou. Po troch rokoch, troch konsolidáciách, neuveriteľnom zadlžovaní máte najhoršie ratingy za posledných viac ako 20 rokov a máte Európskou komisiou potvrdené, že máte najhoršie financie spomedzi všetkých krajín Európskej únie. Čo ste spravili za tie tri roky? Okrem toho, že ste zničili a ožobráčili ten národ. Kde sú všetky tie peniaze? Dobre, ja to poviem ešte inak. Tu bol Matovič. A Matovič si zobral úver. Áno, zobral si, aby zvládal tie krízy. 12 miliárd € vytvoril čistého dlhu Igor Matovič počas tých troch rokov svojej vlády. 12 miliárd € čistého dlhu. Ako tie peniaze použil? Rozdal ich hlavne ľuďom. Na všetky tie kurzarbeity, na všetku tú pomoc pandemickú a tak ďalej. Všetky tie peniaze odchádzali ľuďom. Celková tá pomoc stála 18 miliárd €, jednoducho napočítané viacerými odborníkmi. Nech sa páči, pokojne to skontrolujte. Čiže on si požičal 12 miliárd €, ľudia dostali 18 miliárd € v pomoci. Versus minister Kamenický, ktorý hovoril, aké toto bolo zlé a fuj. Tak on od ľudí 12 miliárd € cez konsolidácie… To má napísané v tomto materiáli. K tomu musí požičiavať ďalších 20 miliárd € na 3 % úrok. Matovič si požičiaval na 0 % úrok a ešte sa sťažuje, že nejak mu to nevychádza. Tak ja sa pýtam, kde sú tie peniaze? Však všetci sa pýtajú, kde sú tie peniaze. Poďme počítať spolu. Keď si zoberieme rok 2024 – 7 miliárd dlh, 25 – 7 miliárd dlh. Pardon, 6 miliárd dlh, 26 bude 7 miliárd dlh. Tu máte 20 miliárd čistý dlh, deficity, ktoré sa narátajú. To som ešte bol zhovievavý, lebo som nerátal koniec roka 2023, čo zaťali sekeru. To som bol ešte zhovievavý. A k tomu tých 12 miliárd, ktoré vyťahujú cez konsolidácie z peňaženiek ľudí. Majú najväčšie príjmy. Čiže ja to zhrniem. Tuná máte Matoviča, ktorý mal prázdnu kasu, po vás zdedil. Peniaze, a teda financie Slovenskej republiky, boli v kritickom pásme po vás v roku 2019 a taký je fakt. Také financie zdedil, požičal si, áno, 12 miliárd za 0 % úrok. Tie ostatné miliardy vám nechal v štátnej kase, doteraz vám tam svietia. Tie minul na opatrenia ľudí, viac dal na opatrenia ľudí, ako si požičal. Ale vy od ľudí ste 12 miliárd zobrali, 20 miliárd si požičiavate v čistom a tie peniaze sú fuč. Normálne fuč. Hovoríte, že nestačí. Hovoríte, že ďalšia konsolidácia bude. Hovoríte, že nemáte na prorastové opatrenia. A vaše prorastové opatrenia sú totálne na smiech. Ja sa pýtam, čo ste robili 3 roky, okrem toho, že ste ničili Slovenskú republiku. Však vy neviete urobiť žiadne prorastové opatrenia, minister Kamenický. Povedzte mi jedno prorastové opatrenie, ktoré by malo reálny pozitívny dopad na ľudí na Slovensku alebo na firmy. 0,9. A preto hovorím, že Matovič ľuďom dal. A Robert Fico im všetko vzal. To nie je o tom, že ja pociťujem nejaký zásah voči vám, minister Kamenický. Vôbec nie. Mne je to úplne vtipné, ako vy sa vyhýbate, ako sa bojíte, ako sa bojíte ísť do televíznej diskusie, ako sa bojíte vyjsť pred kamery, pretože čo poviete, je hlúposť a neverí vám to nikto, už ani vaši vlastní voliči, minister Kamenický. Nie, nie. Vy klamete. Vy klamete so svojimi vymyslenými grafmi, ktoré opakujete každý jedenkrát. Minister Kamenický, 6,55 % deficit. Pán kolega, pán Golek… Prosím? Trošku vás preruším, aby som pamätal kľud. Ako funguje rokovací poriadok, pán kolega? Jaká? Áno. Nediskutujte tuná s pánom ministrom. Ja som nediskutoval. Tak obraciate sa na… Kladieme mu otázky. Ako je tu prednes, tak by ste mali predniesť v rámci rozpravy svoj príspevok, aby… Pán minister Kamenický, nereagujte. Máte na to inštitút faktickej poznámky. Vidím, že ste pripravení na ňu. A môžete kľudne vystúpiť aj v rámci rozpravy, tam môžete povedať svoje, ale tu mi nebudete robiť neporiadok. Pán poslanec Jakab, nech sa páči, môžete pokračovať tak, ako som vám naznačil, lebo inak budeme musieť prerušiť túto rozpravu. Ďakujem veľmi pekne. Beriem to tak, že keď som v rozprave rozprával sa ku všetkým kolegom, aj tým, čo mi stoja za chrbtom, takže… Alebo sedia za chrbtom. Takže pokojne, ak je otáčanie zakázané, myslím, že ešte nie je otáčanie zakázané v rokovacom poriadku. Ja som nič nehovoril o otáčaní, ja som hovoril, že nediskutujte tu s pánom ministrom. OK. Takže. Pán minister nedokáže čeliť argumentom, preto si vždy vyberá slovo iba sám a on nechce ísť do žiadnej diskusie. Ja vás pozývam, na konci svojej rozpravy vás pozývam. Poďte, minister, poďte, minister, do duelu na štyri oči, poďte, vyberte si akúkoľvek reláciu. Vy máte na to moc. Vy máte na to moc. Poďte, porovnáme, ako sa ľudia mali za toho Matoviča a ako sa majú za vás. Ako sa ľudia mali za toho, na ktorého stále rozprávate, že čo vám tu zanechal, a ako sa majú za vás, čo ste mali tri roky na to, aby ste to opravili a ste absolútne nemohúci, akurát ste zdevastovali všetko. Aký máte vzťah k ekonomike? 0,5 % hovorí NBS. Pozrite si, čo povedal Kažimír na poslednom príhovore, keď bol na zjazde tuto dole v hoteli pred najväčšími zamestnávateľmi Slovenskej republiky. On inými slovami povedal, ako ste zničili túto krajinu. No tak si to ujednotte aspoň medzi sebou v Smere a Hlase. Lebo vy sa sami usvedčujete z toho, ako ste zničili tú ekonomiku a o tom hovoria tie prorastové opatrenia. Ja som ich všetky videl, lebo vy ste ich už rozposlali, takže už som videl jednotlivé opatrenia. Kto zaviedol teda tú A4, aby si lepili obchodníci na okná? Vy? Čo teraz robíte? Chcete ju zrušiť a nazývate to prorastovým opatrením. Čo akože, to je nonsens, čo vy robíte. Väčšina z tých opatrení, ktoré vy nazývate prorastové, len… Všetky videl, lebo vy ste ich už rozposlali, takže už som videl jednotlivé opatrenia. Kto zaviedol teda tú A4, aby si lepili obchodníci na okná? Vy, čo teraz robíte? Chcete ju zrušiť a nazývate to prorastovým opatrením. To akože to je nonsens, čo vy robíte. Väčšina z tých opatrení, ktoré vy nazývate prorastové, len riešia to, čo ste vy zaviedli a teraz to chcete potichu zrušiť. A ešte to nazývate prorastovým opatrením. To je ako, keď Danko tu hlasoval za transakčnú daň, za ten váš hokus-pokus, ktorý iba zničil ekonomiku. Hlasoval za transakčnú daň. Živnostníci stáli v radách pred klientskými centrami a potom Danko sa chválil tým, že im zrušil transakčnú daň tým živnostníkom. Vy robíte, že jeden krok späť, pardon, jeden krok vpred a dva kroky späť. Ale tak sa nedá riadiť štát. Nedá sa riadiť štát tak, že toto je správa o pokroku, ale ten pokrok ide kdesi dozadu. Vy rozprávate o tom, že sú protivetry. Ja neviem, podľa mňa tie protivetry neviem, kde sú, ale keď sa pozriem na Poliakov alebo na Čechov, tak ten protivietor sa volá vláda Roberta Fica č. 4. To je hlavný protivietor Slovenskej republiky. Pretože všetci sú naviazaní na nemeckú ekonomiku, aj všetci, aj Poliaci, ale vy stále len plačete, nariekate, ale tí ľudia od vás nevidia výsledky. Jediné výsledky sú, ktoré som hovoril aj na začiatku, že tu akísi falošní maliari proste okradli dôchodkyňu o tisíce eur. To sa tu stáva. V tejto krajine, takže minister Kamenický, ja vás vyzývam do debaty, poriadnej diskusie. S faktami, aby ste sa tomu nevyhli. Nie, že vy tu budete teraz na mňa vykrikovať vaše naučené frázy, ktoré ja viem opakovať. Ja vám to viem teraz povedať, dobre? Pani Jarka, vy ste demagóg. Vy tu opakujete tie svoje klamstvá, stále tu opakujete tie svoje klamstvá. Jaj, pán minister, nechajte si to, dobre? Aj tie vaše 6,5 % deficity, ktoré neexistujú, ani tie miliardy, ktoré vraj mal niekto minúť a nikto neminul. Ukážte svoje riešenia. Ukážte svoje riešenia. Ukážte svoje čísla. Ale žiadne nemáte. Vy sa potrebujete vyhovárať a ukazovať inflácie potravinové bez nápojov. Dobre? Bez nápojov. Prestaňte šíriť nezmysly, minister Kamenický, postavte sa preto ako chlap. A poďte normálne. Poďte normálne do diskusie. Vyzývam vás. Nech sa páči, pán minister. V rámci faktickej poznámky môžete reagovať.